wannaphong/clean_thaiwikipedia huggingface dataset:
# คาสเซิลออฟกลาส
"คาสเซิลออฟกลาส"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง ลิฟวิงทิงส์ เพลงโปรดิวซ์โดยนักร้องนำร่วมของวง ไมค์ ชิโนดะ และ ริก รูบิน เพลงออกมาเป็นซิงเกิลโปรโมตให้กับวิดีโอเกม Medal of Honor: Warfighter ที่พัฒนาโดย อิเล็คโทรนิค อาร์ตส ลอสแอนเจลิส (EA Los Angeles หรือเดิมเรียกว่า Danger Close Games) ในปี พ.ศ. 2555 เช่นเดียวกับเพลง "The Catalyst" ของลิงคินพาร์กที่เคยนำมาประกอบ Medal of Honor ซิงเกิล "คาสเซิลออฟกลาส" ออกจำหน่ายในวันที่ 2 กุมภาพันธ์ พ.ศ. 2556 ในรูปแบบซีดีซิงเกิล และในวันที่ 22 มีนาคม พ.ศ. 2556 ซิงเกิลก็ได้ออกจำหน่ายในรูปแบบดิจิทัลใน iTunes

ไมค์ ชิโนดะ ได้รีมิกซ์เพลงนี้ และนำมารวมเป็นแทร็กหนึ่งในรีมิกซ์อัลบั้มชุดที่สองของลิงคินพาร์ก รีชาจด์ เวอร์ชันรีมิกซ์นี้ยังได้นำมาประกอบวิดีโอเกม Need for Speed Rivals โดยเป็นเพลงในอัลบั้มซาวด์แทร็กอีกด้วย

 มิวสิกวิดีโอ 
มิวสิกวิดีโอของ "คาสเซิลออฟกลาส" ดำเนินงานเมื่อวันที่ 1 สิงหาคม พ.ศ. 2555 และในวิดีโอมีภาพจากวิดีโอเกม Medal of Honor: Warfighter ซึ่งเป็นเกมประเภทเกมยิงมุมมองบุคคลที่หนึ่ง มิวสิกวิดีโอได้นำมาอัปโหลดลงช่องในยูทูบของลิงคินพาร์กเมื่อวันที่ 10 ตุลาคม พ.ศ. 2555 เป็นเรื่องราวของเด็กชายคนหนึ่ง ที่ได้มีคนมาบอกกับเขาว่าพ่อของเขาเสียชีวิตขณะปฏิบัติงานหน่วยรบพิเศษ และมีฉากของวงที่แสดงดนตรีท่ามกลางลมพายุที่มีเศษแก้วที่แตกกระจายพัดพา หลายปีต่อมาเด็กชายคนนั้นได้เดินตามทางพ่อของเขาในการเป็นทหาร (แสดงโดยทหารผ่านศึกนาวิกโยธิน สกอตต์ เลฟวี) และเป็นหน่วยรบพิเศษเหมือนพ่อของเขา ในตอนจบได้มีชายคนหนึ่งบอกกับเด็กผู้หญิงเรื่องข่าวร้ายที่เกิดขึ้นกับสมาชิกคนหนึ่งในครอบครัวของเธอ ทำให้เธอเสียใจมาก บทเพลงนี้แสดงให้เห็นถึงความรู้สึกของคนที่มีสมาชิกในครอบครัวคนหนึ่งที่ต้องเผชิญหน้ากับสนามรบอันห่างไกล
วิดีโอนี้จบลงด้วยการอ้างอิงคำพูดจาก วินสตัน เชอร์ชิล (Winston Churchill) ด้วยข้อความดังต่อไปนี้

All great things are simple, and many can be expressed in single words:
freedom, justice, honor, duty, mercy, hope.

 รายชื่อเพลง 

 ชาร์ต 

 ชาร์ตประจำสัปดาห์ 
ชาร์ต (2012–2014)อันดับสูงสุดAustria (Ö3 Austria Top 75)2Czech Republic (Singles Digitál Top 100)48Germany (Media Control AG)10UK Rock (Official Charts Company)17US Rock Songs (Billboard)32US Alternative Songs (Billboard)16Venezuela (Record Report)148

 ชาร์ตสิ้นปี 
ชาร์ต (2013)อันดับItaly (FIMI)90
# ศิวกร ชุ่มชื่น
ศิวกร ชุ่มชื่น   อดีตนายแบบโดมอนแมน เป็นอดีตสมาชิกวงยูโฟร์ ค่ายคีตา เอนเตอร์เทนเมนท์

ประวัติ
เริ่มเข้าวงการบันเทิงโดยเป็นนายแบบโดมอนแมนหลังได้รางวัลอันดับ2 หลังจากนั้นจิมมี่ก็ได้เป็นศิลปิน นักร้องบอยแบนด์วงยูโฟร์ ที่มาแทนเบียร์ที่เสียชีวิตไป ปัจจุบันจิมมี่ทำธุรกิจเบื้องหลัง

 ผลงานเพลง 
 อัลบั้ม : ยู-โฟร์ (U4) 
อัลบั้ม : 8 ขา 4 คน
อัลบั้มพิเศษ : วัน U-4 มีดีที่ไม่เต้น
อัลบั้มรวมฮิต : U4 Tack Team

คอนเสิร์ต 
 2550 Marie France Presents : Kita Back To The Future Concert

 ผลงานภาพยนตร์ 
2538 ฉากสุดท้ายของทัดทรวง
# คว็อน รี-เซ
คว็อน รี-เซ (; 16 สิงหาคม ค.ศ. 1991 – 7 กันยายน ค.ศ. 2014) หรือที่รู้จักกันในชื่อบนเวทีคือ รีเซ (RiSe) เป็นนักร้องเกาหลีใต้ เป็นอดีตสมาชิกของเลดีส์โค้ด สังกัดโพลาริสเอนเตอร์เทนเมนต์ โดยก่อนที่เธอจะเข้าร่วมวงเลดีส์โค้ด เธอได้เข้าร่วมประกวดมิสโคเรีย 2009 และได้รับมงกุฏในฐานะ "มิสโคเรียเจแปนจิน" นอกจากนี้ เธอยังเป็นที่รู้จักในฐานะ 12 สุดยอดผู้เข้าแข่งขันของรายการสตาร์ออดิชันเกรทเบิร์ธ ของบริษัทกระจายเสียงและแพร่ภาพมุนฮวา ทั้งนี้ เธอเกิดที่เมืองฟูกูชิมะ ประเทศญี่ปุ่น เธอจึงมีความคล่องแคล่วในการใช้ภาษา ทั้งภาษาญี่ปุ่น และภาษาเกาหลี

 ประวัติ 
รีเซเกิดที่ฟูกูชิมะ ประเทศญี่ปุ่นสำเร็จการศึกษาจากโรงเรียนมัธยมต้นฟูกูชิมะโคเรีย ก่อนจะย้ายมาเรียนที่โรงเรียนโตเกียวโคเรีย และเข้าศึกษาต่อที่มหาวิทยาลัยเซเค ในสาขาเศรษฐศาสตร์และบริหารธุรกิจ

 การเสียชีวิต 
เมื่อวันที่ 3 กันยายน ค.ศ. 2014 เหล่าสมาชิกวงเลดีส์โค้ดได้ประสบอุบัติเหตุทางรถยนต์ โดยรถตู้ของพวกเธอได้พุ่งเข้าชนกับรั้วถนนในบริเวณใกล้เคียงกับพื้นที่ซินกัล-ดง บนทางด่วนยองดง ซึ่งอึนบี หนึ่งในสมาชิกของวงได้เสียชีวิตลงในที่เกิดเหตุ ในขณะที่มีข้อมูลอย่างไม่เป็นทางการรายงานว่าคนขับก็เสียชีวิตด้วยเช่นกัน โดยเธอและโซจองได้รับบาดเจ็บสาหัส ซึ่งรีเซยังคงอยู่ในสภาวะวิกฤติ และในวันที่ 7 กันยายน ค.ศ. 2014 เธอได้เสียชีวิตที่โรงพยาบาลมหาวิทยาลัยอาจู โดยที่ไม่ตื่นขึ้นมาจากอาการโคม่า
# ฉื่อจี้
ไท่ฉื่อกงชู ("เอกสารของไท่ฉื่อกง") ปัจจุบันเรียกกันว่า ฉื่อจี้ ("บันทึกของฉื่อ") เป็นเอกสารที่ซือหม่า ถัน (司馬談) ขุนนางฝ่ายอาลักษณ์ตำแหน่งไท่ฉื่อลิ่ง (太史令) แห่งราชวงศ์ฮั่นตะวันตก (西漢) เริ่มเขียน และบุตรชาย คือ ซือหม่า เชียน (司馬遷) ขุนนางฝ่ายอาลักษณ์ตำแหน่งไท่ฉื่อกงแห่งราชวงศ์เดียวกัน เขียนต่อจนจบในราว 94 ปีก่อนคริสตกาล เนื้อหาว่าด้วยความเป็นมาของโลกดังที่ชาวจีนรับรู้ในยุคสมัยนั้น กินเวลา 2,500 ปีตั้งแต่รัชกาลจักรพรรดิหฺวัง (黃帝) ไปจนถึงรัชกาลจักรพรรดิฮั่นอู่ (漢武帝) ซึ่งเป็นช่วงเวลาของผู้เขียนเอง

เอกสารนี้ถือกันว่า เป็นตำราพื้นฐานในอารยธรรมจีน และทำให้ซือหม่า เชียน ได้รับยกย่องถัดจากขงจื่อ (孔子) และฉินฉื่อหฺวังตี้ (秦始皇帝) ว่า เป็นหนึ่งในผู้รังสรรค์จักรวรรดิจีน โดยมิใช่เพียงเพราะเขียนชีวประวัติของบุคคลต่าง ๆ ให้เป็นที่ยุติ แต่ยังเพราะได้ทำให้ทั้งขงจื่อและฉินฉื่อหฺวังตี้เกิดขึ้นได้อย่างแท้จริง เอกสารนี้เป็นต้นแบบของเอกสาร เอ้อร์ฉือซื่อฉื่อ (二十四史) ในสมัยหลัง เอกสารนี้ต่างจากงานเขียนประวัติศาสตร์ในโลกตะวันตกตรงที่เอกสารนี้มิได้ดำเนินเรื่องแบบต่อเนื่อง แต่แบ่งเรื่องออกเป็นส่วนย่อยมากมายที่เหลื่อมซ้อนกัน แต่ละส่วนว่าด้วยผู้นำและปัจเจกบุคคลคนสำคัญตลอดจนหัวเรื่องต่าง ๆ ที่สำคัญ
# ประสิทธิ์ แดงดา
พันจ่าอากาศเอก ประสิทธิ์ แดงดา หรือ โค้ชสิทธิ์พ่อมุ้ยประกาศชัดใครไม่ฟิต เตรียมสนับก้น เป็นทั้งอดีตหัวหน้าผู้ฝึกสอนสังกัดสโมสรฟุตบอลแอร์ฟอร์ซ ยูไนเต็ด รวมถึงเป็นบิดาของสองนักฟุตบอลทีมชาติไทย ซึ่งได้แก่ ธีรศิลป์ แดงดา และธนีกาญจน์ แดงดาความภูมิใจของครอบครัว! พ่อ-แม่แดงดา ปลื้มผลงานลูกชาย-ลูกสาว

 ประวัติ 
ประสิทธิ์ แดงดา เกิดที่จังหวัดสุรินทร์ ซึ่งเคยเป็นนักกีฬาฟุตบอลมาก่อน และในปี พ.ศ. 2553 เขาเคยทำหน้าที่เป็นผู้ฝึกสอนทีมสโมสรฟุตบอลแอร์ฟอร์ซ ยูไนเต็ด ร่วมกับวิชิต เสชนะ ในการคัดนักฟุตบอลเข้าร่วมทีม และเคยทำหน้าที่เป็นหัวหน้าผู้ฝึกสอนให้แก่ทีมดังกล่าวในปีต่อมาฟ้าผ่า! พ่อมุ้ยประกาศแยกทางทัพฟ้า ขอตัวทำธุรกิจเอาละหว่า!!พ่อมุ้ยรับเองมีแข้งทัพฟ้าแอนตี้โค้ช โดยในปี พ.ศ. 2554 นั้น เขาสามารถสร้างผลงาน จากการพาทีมแอร์ฟอร์ซ ยูไนเต็ด ชนะทีมสโมสรฟุตบอลแบงค็อก ยูไนเต็ด ได้ถึงถิ่นที่ 2 ประตูต่อ 0 แม้จะเหลือผู้เล่นเพียง 10 คนตั้งแต่นาทีที่ 20 ก็ตามพ่อมุ้ยยกนิ้ว! แข้งทัพฟ้าใจเกินร้อยเก็บชัยนัดแรกเลกสอง

 ชีวิตส่วนตัว 
ประสิทธิ์ แดงดา มีคู่ชีวิตคือ กาญจนา แดงดา โดยทั้งสองมีลูกชายชื่อธีรศิลป์ แดงดา ซึ่งเป็นนักฟุตบอลกองหน้าทีมชาติไทยพ่อมุ้ยรับเป็นเรื่องยากพาทัพฟ้าขึ้นชั้น แต่เชื่อเป็นไปได้ และลูกสาวชื่อธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทยยอดคุณพ่อผู้ปั้น มุ้ย- ไหม 'แดงดา'ครอบครัวทีมชาติ : ข่าวสดออนไลน์พ่อมั่นใจ ′มุ้ย′ ได้ลงอาละวาดในลาลิกาแน่ - แนะ ′ไหม′ พุ่งสมาธิช่วยแข้งสาวไทยก่อน ซึ่งลูกของประสิทธิ์ทั้งสอง ต่างได้รับการเสนอชื่อเข้าชิงรางวัลฟุตบอลสยามโกลเดนบอล ครั้งที่ 3"พ่อมุ้ย"สุดปลื้ม แดงดาลุ้น 5 ถ้วย "โกลเด้นบอล" โดยธีรศิลป์ได้รับรางวัลสาขานักเตะยอดเยี่ยม และประสิทธิ์ได้เป็นตัวแทนเข้ารับรางวัลดังกล่าว“ธีรศิลป์” คว้ารางวัลนักเตะยอดเยี่ยมสยามโกลเด้นบอล - MCOT.net

ทั้งนี้ ประสิทธิ์เคยจดบันทึกสิ่งที่ต้องการในชีวิต 10 ประการ ในช่วง 20 ปีก่อนที่ธีรศิลป์ แดงดา จะเดินทางไปทดสอบฝีเท้าที่ประเทศสเปน ซึ่งหนึ่งในนั้นคือ การเห็นลูกชาย ได้ไปแข่งขันฟุตบอลในต่างแดน
# วันออฟเดอะบอยส์ (อัลบั้มเคที เพร์รี)
วันออฟเดอะบอยส์  เป็นสตูดิโออัลบั้มชุดที่สองของนักร้องชาวอเมริกัน เคที เพร์รี และเป็นการเปิดตัวในค่ายเพลงครั้งใหญ่ ค่ายเพลงค่ายใหม่และชื่อในวงการชื่อใหม่เป็นการเปลี่ยนแปลงจากอัลบั้มเพลง แนวคริสเตียนร็อกที่มีชื่อเดียวกับเธอ"One of the Boys: Pop singer Katy Perry talks about her forthcoming album". Cross Rhythms. 2008-02-19. Retrieved 2012-11-20. อัลบั้มออกจำหน่ายวันที่ 17 มิถุนายน ค.ศ. 2008 โดยค่ายเพลงแคปิตอลมิวสิกกรุ๊ป ในอัลบั้มมีเพลงอันดับหนึ่งบนชาร์ตบิลบอร์ดฮอต 100 "ไอคิสด์อะเกิร์ล" รวมถึงเพลงที่ติดสามอันดับแรกอย่าง "ฮอตเอ็นโคลด์" เพลงที่ติดสิบอันดับแรกอย่าง "เวกกิงอัปอินเวกัส" และเพลงที่ติดสามสิบอันดับแรกอย่าง "ธิงกิงออฟยู" อัลบั้มได้เข้าชิงรางวัลแกรมมี 2 ครั้งในปี ค.ศ. 2009 และ 2010 อัลบั้มวันออฟเดอะบอยส์ขายได้มากกว่า 5 ล้านหน่วยทั่วโลก
# การเกิดอารมณ์เพศจากเครื่องแบบ
การเกิดอารมณ์เพศจากเครื่องแบบ  เป็นการเกิดอารมณ์เพศจากสิ่งเฉพาะ (sexual fetishism) ซึ่งบุคคลย้ำคิดและยึดติดกับผู้อื่นหรือตนสวมเครื่องแบบ

การเกิดอารมณ์เพศจากเครื่องแบบที่พบมากที่สุด คือ การเกิดอารมณ์เพศจากเครื่องแบบของพนักงานตำรวจ ทหาร นักเรียนหญิง นางพยาบาล เมดฝรั่งเศส บริกรหญิง ผู้นำเชียร์และกระต่ายเพลย์บอย บางคนยังเรียกเสื้อผ้าแม่ชีหรือแม้แต่ผ้ากันเปื้อนเป็นเครื่องแบบด้วย เครื่องแบบนั้นอาจสมจริง หรืออาจทำขึ้นให้เกี่ยวกับเพศมากขึ้นผ่านการใช้มินิสเกิร์ตที่สั้นมาก กระโปรงรัดก้นหรือเสื้อรัดทรงที่ยาวมาก ผ่านการใช้ถุงน่อง เสื้อรัดรูปร่างแห หรือส้นสูง หรือโดยทำจากหนังหรือลาเทกซ์ตามความชอบ บางครั้ใช้เครื่องแบบตามกิจกรรมที่กำลังทำ เช่น บางคนอาจสวมเครื่องแบบนางพยาบาลเพื่อสวนทวารหรือเครื่องแบบตำรวจเพื่อใส่กุญแจมือและขังบุคคล เป็นต้น สองคนอาจแต่งเป็นผู้ถูกกักขังสำหรับกิจกรรมนักโทษกับนักโทษในฉากเรือนจำหรือจำนนต่อผู้สวมบทบาทคนที่สาม (ผู้คุมเรือนจำ) ซึ่งอาจเพิ่มสัมผัสความสมจริงให้กับการเล่น นักระบำเปลื้องผ้าสวมเป็นพนักงานตำรวจเป็นที่นิยมในงานสังสรรค์วันเกิดหรือชายโสด หญิงนั้นเริ่มด้วย "การจับ" แขกหลอก ๆ มักด้วยกุญแจมือ ก่อนเริ่มเต้นประจำ
# วอลเลย์บอลชายทีมชาติเช็กเกีย
วอลเลย์บอลชายทีมชาติเช็กเกีย เป็นทีมชาติวอลเลย์บอลของประเทศเช็กเกีย และเป็นส่วนหนึ่งในการแข่งขันวอลเลย์บอลนานาชาติ 

เอฟไอวีบี พิจารณาประเทศเช็กเกียเป็นผู้รับช่วงต่อจากเชโกสโลวาเกีย

รางวัล
กีฬาโอลิมปิก

ปีอันดับในฐานะเชโกสโลวาเกีย 1964   1968   1972  6 1976 5 1980 8

วอลเลย์บอลชิงแชมป์โลก

ปีอันดับในฐานะเชโกสโลวาเกีย 1949 1952 1956 1960 1962 1966 19704 19745 19785 19829 19868 19909 1994ไม่ผ่านรอบคัดเลือกในฐานะเช็กเกีย 199819 200213 200613 201010 2014ไม่ผ่านรอบคัดเลือก

วอลเลย์บอลเวิลด์คัพ

ปีอันดับในฐานะเชโกสโลวาเกีย 1965 19695 1985 

วอลเลย์บอลเวิลด์ลีก

ปีอันดับ 20034 201416 201515 201618

 วอลเลย์บอลยูโรเปียนลีก 

ปีอันดับ 2004 20057 2007 9 20125 2013

ดูเพิ่ม
 วอลเลย์บอลหญิงทีมชาติเช็กเกีย

เช็ก
# อำเภอพุกชัง
อำเภอพุกชัง (Pukch'ang kun) เป็นอำเภอ ในจังหวัดพย็องอันใต้ซึ่งตั้งอยู่ในประเทศเกาหลีเหนือ

ในอำเภอแห่งนี้มีโรงงานไฟฟ้าที่ใหญ่ที่สุดในอำเภอคือ- โรงงานไฟฟ้าถ่านหินพุกชัง - มีกำลังการผลิดอยู่ที่ 1600 MW

การแบ่งเขตการปกครอง
อำเภอพุกชังแบ่งออกเป็นหนึ่ง อึ๊บ (หมู่ป้าน), เก้า โรดด็องจู และยี่สิบ รี (หมู่ป้าน)

ค่ายแรงงาน
ค่ายแรงงานหมายเลย 18 เป็นค่ายแรงงานที่ใหญ่ที่สุดที่ตั้งอยู่ในฝั่งตะวันตกบริเวณปากแม่น้ำแทด็อง มีนักโทษประมาณ 50,000 คนถูกบังคับใช้แรงงานที่ค่ายแห่งนี้
# รายพระนามพระมหากษัตริย์ดาโฮเมย์
พระมหากษัตริย์ (อาโฮซู) แห่งดาโฮเมย์เป็นตำแหน่งผู้ปกครองของราชอาณาจักรดาโฮเมย์ซึ่งปกครองอยู่ในทางตอนใต้ของวันปัจจุบันประเทศเบนินตั้งแต่ 1600 จนถึง 1900 เมื่อฝรั่งเศสยกเลิกอำนาจทางการเมืองของราชอาณาจักร
รายพระนามพระมหากษัตริย์ดาโฮเมย์
หัวหน้าเผ่าอะโบมีย์
ราชวงศ์อาลาดาโซโนอู
รัชกาลพระนามหมายเหตุ<small>c.1600กังนีเฮซซู or โด อักลิน<small>เป็นผู้นำของชาวฟอน.  <small>c.1625 to 1645''โดโกโดนู, <small>อาโฮซู<small>จัดตั้งราชอาณาจักรและสร้างพระราชวัง

พระมหากษัตริย์แห่งราชอาณาจักรดาโฮเมย์
ราชวงศ์อาลาดาโซโนอู
รัชกาลพระรูปพระนามหมายเหตุ<small>1645 to 1685 100pxโฮเอกบาจา, <small>อาโฮซู<small>เป็นกษัตริย์พระองค์แรกที่มีหลักฐานแน่ชัด<small>1685 to 1716 100px อากาบา, <small>อาโฮซู<small><small>1716 to 1718พระนางฮังเบ, <small>ผู้สำเร็จราชการ<small>ฮังเบเป็นผู้ปกครองดาโฮเมย์ เป็นระยะเวลาสั้นของเวลาระหว่างการสวรรคตของอากาบาและการปกครองของอากาจาเบย์ระบุว่ามีหลักฐานที่ชัดเจนที่แสดงให้เห็นได้ Hangbe กฎระยะเวลา แต่มันก็ไม่มีความชัดเจนว่ามันเป็นเวลาสามเดือนหรือสามปี เธอไม่ได้รวมอยู่ในรายชื่อของผู้ปกครอง Dahomey ใด ๆ<small>1718 to 1740100pxอากาจา, <small>อาโฮซู<small><small>April 1740 to 1774100pxเทกเบสซู, <small>อาโฮซู<small><small>1774 to 1789 100pxกาเปนกลา, <small>อาโฮซู<small><small>1789 to 1797อากองโล, <small>อาโฮซู<small><small>1797 to 1818อาดานโดซาน, <small>ผู้สำเร็จราชการ<small>บางตำราไม่นับ<small>1818 to 1858 100px เกโซ, <small>อาโฮซู<small><small>1858 to 1889 100px เกลเล, <small>อาโฮซู<small><small>1889 to 1894 100px เบฮานซิน, <small>อาโฮซู<small>เป็นกษัตริย์ผู้มีอำนาจเต็มพระองค์สุดท้ายของดาโฮเมย์<small>15 January 1894 to 1900 100px อาโกลิ อักโบ, <small>อาโฮซู<small>ได้รับการแต่งตั้งจากรัฐบาลฝรั่งเศส

ผู้อ้างสิทธิ์ในพระราชบัลลังก์
TenureRulerNotes<small>1900 - 1940อาโกลิ อักโบ, <small>อาโฮซู<small>ถูกเนรเทศโดยรัฐบาลฝรั่งเศส<small>1940 - 1948ไอโดโดโด, <small>อาโฮซู<small>1948 - 1983ทอกนิ อาโฮสโซ, <small>อาโฮซู<small>1986 - 1989โจเซฟ แลงกานฟิน, <small>อาโฮซู<small>30 กันยายน 1989 - 2 กรกฎาคม 2018อาโกลิ อักโบ เดจจาลักนี, <small>อาโฮซู<small>หลัง 2000, อูเอดอยี เบฮานซิน อ้างสิทธิ์เป็นกษัตริย์ปฏิปักษ์<small>22 มกราคม 2000 - 30 ธันวาคม 2012อูเอดอยี เบฮานซิน, <small>อาโฮซู<small>ปฏิปักษ์กับ อาโกลิ อักโบ เดจจาลักนี 2000-2012<small>12 มกราคม 2019 - 23 ธันวาคม 2021ดาห์ ซักบัดจู เกลเล, อาโฮซู ถูกเลือกโดยขุนนางดาโฮเมย์ ราชาภิเษก 12 มกราคม 2019.<small>28 มกราคม 2022 - ปัจจุบันฌอร์ฌ กอลลิเนต์ เบฮานซิน, อาโฮซู ถูกเลือกโดยขุนนางดาโฮเมย์
Sources:

ด
# ภัคศรุจน์ นาคาฮาร่า
ฮิโรมาสะ นาคาฮาร่า - Hiromasa Nakahara หรือชื่อในวงการ "ภัคศรุจน์ นาคาฮาร่า" - Phaksaruj Nakahara  เป็นนักแสดงและนายแบบลูกครึ่งญี่ปุ่น-ไต้หวัน เกิดเมืองไทยเมื่อวันที่ 26 สิงหาคม พ.ศ. 2527 และพักอาศัยที่ประเทศไทย เป็นลูกชายคนเล็ก มีพี่สาว 1 คน สามารถพูดได้ 4 ภาษา คือ ญี่ปุ่น ไต้หวัน อังกฤษ ไทย จบปริญญาตรีสาขาวิชาบริหารการโรงแรมและการท่องเที่ยว วิทยาลัยนานาชาติ มหาวิทยาลัยมหิดล (MUIC) เริ่มเข้าวงการจากการเป็น 1 ใน 50 หนุ่มโสดในฝัน CLEO ปี 2008 และโด่งดังจากการประกวดเป็นนักร้องในรายการสุภาพบุรุษบอยแบนด์ ทางสถานีวิทยุโทรทัศน์ไทยทีวีสีช่อง 3 และในช่วงปี 2010-2012 ภัคศรุจน์ นาคาฮาร่ามีผลงานโฆษณาในโทรทัศน์กว่า 30 ตัว และตัวที่สร้างชื่อทำให้คุ้นหน้าคุ้นตามากที่สุด คือโฆษณาโฟมล้างหน้า Vaseline MEN และละคร คู่กรรม ทางช่อง 5 ปัจจุบันผันตัวไปทำธุรกิจเต็มตัวกับร้านราเมน Marumomo หุ้นส่วนกับ ชนิดาภา พงศ์ศิลป์พิพัฒน์

 ผลงาน 
 ละคร 
 เรื่อง  รับบท  ออกอากาศทาง  หมายเหตุ บริษัทสร้างสุข  จีจี้  ช่อง 9  รักอยู่หนใด  โลมา  ช่อง 7  ฟ้ามีตา  ก้อง  ช่อง 7  รับเชิญ ตอน กระดุมเม็ดแรก เก็บหอมออมรัก  จอห์นนี่  ช่อง 7   หนังดังสุดสัปดาห์  เท็น  ช่อง 3  รับเชิญ ตอน ลิเกด๊องเต้นก้องโลกคู่กรรม  อิชิดะ  ช่อง 5 ยมบาลเจ้าขา  โบ้  ช่อง 7  รับเชิญ ตอน พระในบ้านแสนซนค้นรัก  ฤทธิ์  ช่อง 3 แม่คุณเอ๊ย  ม่วง  ช่อง 7 รอยฝันตะวันเดือด  นาบุ  ช่อง 3  แม้เลือกเกิดได้  ป๋อง  ช่อง 8  รับเชิญศีล 5 คนกล้าท้าอธรรม  ภาณุ  ช่อง 5  รับเชิญ ตอน คนรับบาปศีล 5 คนกล้าท้าอธรรม  กวิน  ช่อง 5  รับเชิญ ตอน พระเอกตัวจริงคู่หูคู่เฮี้ยน ภาค 2  บูรพา  ช่อง 7  รับเชิญ ตอน ยกเมฆสาวน้อยซอยรจนา  อาจารย์อมร  ช่อง 7  รับเชิญ ม่านดอกงิ้ว  ตรีภพ  ช่อง 3 เอสดี   ฝันรักฝันสลาย  อาเหว่ย  ช่อง 3  

 โฆษณา 

ปี 2006
KFC พัพไก่
ปี 2009 
รองเท้านักเรียน Chappy (ทับทิม อัญรินทร์)
Amino OK อะมิโนจำเป็น
ปี 2010 
Watsons 1 บาท ชุด dentist care
ไส้กรอก CP ชุดจริงจังแม้เรื่องเล่นๆ
Samsung Monte (ณเดชน์)
Darlie (ออนแอร์ ฮ่องกง)
ขนมข้าวโพดอบกรอบ คาร์ล (by meiji)
ธนาคารธนชาต ชุดไดโนเสาร์
Disneyland (ออนแอร์ ฮ่องกง)
โปรโมชั่นตั๋ว Nok Air 1,288 (เอสเธอร์)
ปี 2011
Oishi Buffet ชุดอร่อยเต็มอิ่ม ชวนชิมของเด็ด
Dina GABA จมูกข้าวญี่ปุ่น ชุดพนักงานออฟฟิศ
เครื่องดื่มเกลือแร่ Hong Cho (ออนแอร์ เกาหลี)
Lipo Vitan D ชุดรถไฟฟ้า และชุดออฟฟิศ (อาเล็ก ธีรเดช)
Oishi Chakuza (ชากูซ่า)
ปี 2012 
Calpis (ออนแอร์ ญี่ปุ่น)
หลอดไฟ Lampton ชุดเปาบุ้นจิ้น
Dentiste Oral Rinse ชุดคู่รัก
Vaseline MEN face wash glacial clay (เคน ธีรเดช)
Amino OK Plus ชุด gym
15 Sealect Tuna Dance 
Mazda 2 sport (เป้ อารักษ์)
Pepsi Nex (ออนแอร์ ญี่ปุ่น)
Krungsri First Choice 0% 18 เดือน
Meiji Yogurt โฉมใหม่
Caltex Gasohol Techron
KFC twister

 รางวัลที่ได้รับ 
ชนะเลิศ Lycra in style idol 2006
ชนะเลิศ Levi's Man Search 2006
ชนะเลิศกิจกรรม Tong oh my boy 2007
1 ใน 50 หนุ่มโสดในฝัน CLEO ปี 2008
รองชนะเลิศอันดับ 1 รายการสุภาพบุรุษบอยแบนด์ ทางช่อง 3
# กฤตฤทธิ์ บุตรพรม
กฤตฤทธิ์ บุตรพรม (เกิด 27 มกราคม พ.ศ. 2532) ชื่อเล่น บิ๊กเอ็ม เป็นนักแสดง นายแบบ ศิลปินชาวไทย มีชื่อเสียงจากการแสดงในภาพยนตร์เรื่อง แหยมยโสธร 3 อดีตนักแสดงสังกัดช่อง 7 เอชดี  เป็นที่รู้จักจากบทบาท "อธิคม" ในละครเรื่อง คีตโลกาประวัติคร่าวของ บิ๊กเอ็ม กฤตฤทธิ์ บุตรพรม nangdee.com

 ประวัติ 
กฤตฤทธิ์ เกิดเมื่อวันที่ 27 มกราคม พ.ศ. 2532ประวัติ บิ๊กเอ็ม กฤตฤทธิ์ ก่อนเข้าวงการบันเทิง เป็นนักแสดงชาวไทยเกิดที่อำเภอกระนวน จังหวัดขอนแก่นสำเร็จการศึกษาระดับโรงเรียนมัธยมปลายที่โรงเรียนศรีกระนวนวิทยาคม จบการศึกษาปริญญาตรีที่คณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยมหาสารคามในครอบครัวมีพี่สาว 1 คนประวัติบิ๊กเอ็ม ลิขิต บุตรพรม  siamdara.com

 ประวัติการงาน 

กฤตฤทธิ์ เริ่มเข้าสู่เส้นทางบันเทิงจากการประกวด Arrow Handsome Man 2013 รู้จัก "บิ๊กเอ็ม - กฤตฤทธิ์ บุตรพรม" นักแสดงหนุ่มหล่อมาดเข้มชาวขอนแก่น ได้รับรางวัลรองอันดับ 1 ก่อนที่จะมีผลงานโฆษณาและถ่ายแบบตามมาหลายชิ้น ต่อมาเริ่มเป็นที่รู้จักมากขึ้น หลังจากที่เขาได้รับบทนักแสดงนำในภาพยนตร์เรื่อง แหยมยโสธร 3"บิ๊กเอ็ม" ปลื้มกระแสหนัง "แหยมยโสธร 3" ต่อยอดร่วมงานช่อง 7 แสดงคู่กับ อิงฟ้า เกตุคำ ต่อมาเขาได้เซ็นสัญญากับช่อง 7 เอชดีในฐานะรับเชิญละครเรื่อง บอดี้การ์ดสาว

เมื่อในปี พ.ศ. 2560 เขามีผลงานการแสดงละครเรื่อง นักรบตาปีศาจ ตามด้วย หงส์เหนือมังกร เป็นต้นเป็นละครที่กฤตฤทธิ์ได้รับบทบาทการแสดงเพิ่มเติมและเป็นที่รู้จักกันในบทบาทพระเอกแถวหน้าในสังกัดช่อง 7 เอชดีกฤตฤทธิ์ บุตรพรม ไอทีจำเป็นและขาดไม่ได้

เมื่อวันที่ 6 มกราคม พ.ศ. 2566 ช่อง 7 ได้ออกแถลงการณ์ยุติการเป็นนักแสดงสังกัดช่อง 7 อยู่มา 9 ปีโดยละครเรื่องสุดท้ายที่เล่นไว้ให้กับทางช่อง 7 คือเรื่อง สัจจะในชุมโจร (เสือสั่งฟ้า 3)

 ผลงานการแสดง 
 ละครโทรทัศน์ทั้งหมดด้านล่างนี้ออกอากาศทางช่อง 7 
 ปี พ.ศ.  เรื่อง  บทบาท   คู่กับ 2556บอดี้การ์ดสาวสมชาย 2557 คีตโลกาอธิคม  2558จับกังกล้า ปาณิชดา แสงสุวรรณ ข้ามากับพระ ศักดิ์ ประกาศิต / สิทธิ์ ฮาน่า ลีวิส 2559เจ้าพายุพายุ สุวรรณภักดิ์ผักบุ้งกับกุ้งนางร.ต.อ.เผด็จ ซอนญ่า สิงหะ 2560นักรบตาปิศาจพ.ต.อัคคี องอาจ ปภาดา กลิ่นสุมาลย์หงส์เหนือมังกรจางเหา สกุลคู เมลดา สุศรี2561เพชรร้อยรักธาวิน คงไทย อัษฎาพร สิริวัฒน์ธนกุล 2562เพลงรักเพลงปืนหิน ท่าลาด / เสือหิน นายอำเภอหิน ท่าลากร่วม ทัศนียา การสมนุช 2563วิมานมนตราน.พ.ตริน (ปัจจุบัน) / เสริม (อดีต) พิมพ์ปวีณ์ โคกระบินทร์ร้อยป่าเสือ กลิ่นสัก เกศรินทร์ น้อยผึ้งปีกหงส์ทินภัทร (ทิน) ทัศนียา การสมนุช 2565เจ้าสาวจำเลยสิชล รวินทร์ธารา (น้ำ) ฮาน่า ลีวิสหมอลำซัมเมอร์สัตยา จิระอมรพงศ์ (ยะ) มาเรีย เฮิร์ชเลอร์สัจจะในชุมโจร (เสือสั่งฟ้า 3)ราชันย์ / เสือเดช (รับเชิญ 4 ตอนสุดท้าย)เฌอมาวีร์ สุวรรณภาณุโชค

 ละครโทรทัศน์ด้านล่างนี้ออกอากาศทางช่องโมโน 29 
 ปี พ.ศ.  เรื่อง  บทบาท   คู่กับ 2568เด็ดดวงโจรเดชภัทรวดี เหลาสา

ภาพยนตร์
 ปี  เรื่อง  บทบาท  หมายเหตุ2556แหยมยโสธร 3คฑาเทพ คู่กับ อิงฟ้า เกตุคำ
# ศตวรรษิกชน
ศตวรรษิกชน หรือ คนร้อยปี  คือบุคคลที่มีชีวิตอยู่ถึงหรือเกิน 100 ปี เนื่องจากความคาดหมายการคงชีพทั่วโลกมีค่าเฉลี่ยน้อยกว่า 100 ปี คำว่าศตวรรษิกชนจึงมักเข้าใจว่าเป็นคนอายุยืน (longevity) 

ศตวรรษิกชนที่มีชีวิตอยู่ถึงอายุ 110 ปีหรือมากกว่า (supercentenarian) มีเพียงประมาณ 1 ใน 1,000 ของศตวรรษิกชนทั้งหมดเท่านั้น สิ่งที่หายากกว่าคือคนที่มีชีวิตอยู่ถึงอายุ 115 ปี โดยในประวัติศาสตร์ที่เคยมีการบันทึกไว้ปรากฏว่า มีเพียง 43 คนเท่านั้นที่มีอายุมากกว่า 115 ปี

ในปี ค.ศ. 2012 สหประชาชาติประมาณว่าทั่วโลกมีศตวรรษิกชนที่ยังมีชีวิตอยู่ 316,600 คน เนื่องจากความคาดหมายการคงชีพกำลังเพิ่มขึ้นทั่วโลก และประชากรโลกก็เพิ่มขึ้นอย่างรวดเร็ว มีการคาดการณ์ว่าจำนวนของศตวรรษิกชนจะเพิ่มจำนวนเร็วขึ้นในอนาคตhttp://news.bbc.co.uk/2/hi/health/1977733.stm ตามข้อมูลของสำนักงานสถิติแห่งชาติในสหราชอาณาจักร ทารกหนึ่งในสามที่เกิดใน ค.ศ. 2013 ในสหราชอาณาจักร คาดว่าจะมีชีวิตอยู่ได้ถึง 100 ปีhttp://www.ons.gov.uk/ons/rel/lifetables/historic-and-projected-data-from-the-period-and-cohort-life-tables/2012-based/sty-babies-living-to-100.html
# เลดีส์โค้ด
เลดีส์โค้ด  เป็นเกิร์ลกรุปเกาหลีใต้ ที่ก่อตั้งโดยค่ายโพลาริสเอนเตอร์เทนเมนต์ในปี ค.ศ. 2013 ประกอบด้วยสมาชิกจำนวนห้าคนคือ แอชลีย์, รีเซ, โซจ็อง, ซูนี และอึนบี พวกเธอเปิดตัวในมินิอัลบัมชุดโค้ด#01 โดยมีเพลงนำคือ "แบดเกิร์ล" ซึ่งเปิดตัว ณ วันที่ 7 มีนาคม ค.ศ. 2013

เมื่อวันที่ 3 กันยายน ค.ศ. 2014 รถตู้ของวงประสบอุบัติเหตุ ทำให้อึนบีเสียชีวิตในที่เกิดเหตุ สี่วันถัดมา รีเซที่ได้รับบาดเจ็บสาหัสจากเหตุการณ์ดังกล่าว ก็เสียชีวิตไปอีกหนึ่งคน ส่วนสมาชิกที่เหลือได้รับการรักษาจนปลอดภัย

 สมาชิกปัจจุบัน 
 ชื่อในการแสดง ชื่อจริง วันเกิด ตำแหน่ง ไทย โรมัน ฮันกึล ไทย โรมัน ฮันกึล แอชลีย์ Ashley 애슐리 ชเว บีนา Choi Bi-na 애슐리 최  หัวหน้าวง, นักร้องนำ, นักเต้นหลัก โซจ็อง So Jung 소정 อี โซจอง Lee So-jung 이소정  นักร้องเสียงหลัก จูนี Zuny 주니 คิม จูมี Kim Joo-mi 김주미  นักร้องเสริม, แร็ปเปอร์หลัก, นักเต้นนำ, น้องเล็ก

สมาชิกเสียชีวิต 
 ชื่อในการแสดง ชื่อจริง วันเกิด ตำแหน่ง เสียชีวิต ไทย โรมัน ฮันกึล ไทย โรมัน ฮันกึล ริเซ Rise 리세 คว็อน รี-เซ Kwon Ri-sae 권리세 16 สิงหาคม พ.ศ. 2534 นักร้องเสริม, นักเต้นหลัก, ภาพลักษณ์ของวง 7 กันยายน พ.ศ. 2557 อึนบี EunB 은비 โค อึน-บี Go Eun-bi 고은비 23 พฤศจิกายน พ.ศ. 2535 นักร้องเสริม, นักเต้นนำ 3 กันยายน พ.ศ. 2557

 ผลงานเพลง 
  So Wonderful (12/02/2013)
 Bad Girl (06/03/2013)
 Hate You (05/08/2013)
 Pretty Pretty (03/09/2013)
 KISS KISS (06/08/2014)
 GALAXY (23/02/2016)
 The Rain (13/10/2016)

มินิอัลบั้ม
 Bad Girl (07/03/2013)
 Pretty Pretty (06/09/2013)
 Myst3ry (14/02/2016)
# หัวดับเพลิง
หัวดับเพลิง  เป็นหัวจ่ายน้ำพิเศษที่ช่วยให้นักดับเพลิง
สามารถดึงน้ำจากท่อประปาใหญ่ของท้องถิ่นมาใช้ในการดับเพลิงได้

ลักษณะของหัวดับเพลิงในปัจจุบัน จะเป็นเสาโลหะเตี้ยสีแดงและมีช่องใช้สำหรับต่อกับสายดับเพลิง
โดยจะตั้งอยู่บนทางเท้าในบริเวณชุมชนหรือย่านที่อยู่อาศัย
เมื่อเกิดเพลิงใหม้ นักดับเพลิงจะนำสายดับเพลิงมาต่อและล็อกกับช่องบนหัวดับเพลิง
จากนั้นใช้ประแจขันเปิดวาล์วบนหัวดับเพลิง ก็จะได้น้ำแรงดันสูงออกมาช่วยในการดับเพลิง
# เผ่า (ชีววิทยา)
เผ่า (,) เป็นขั้นอนุกรมวิธานที่อยู่สูงกว่าขั้นสกุล และอยู่ต่ำกว่าขั้นวงศ์และวงศ์ย่อย Article 4 บางครั้งอาจจำแนกได้อีกเป็นขั้นเผ่าย่อย (subtribe)

เผ่าเป็นลำดับการจำแนกที่ไม่ใช่ลำดับการจำแนกหลัก จะนิยมนำมาใช้ในการแบ่งวงศ์ขนาดใหญ่ โดยจะแบ่งเป็นวงศ์ย่อยก่อน และหากวงศ์ย่อยยังมีขนาดใหญ่จึงจะแบ่งออกเป็นเผ่า ชื่อของเผ่าใช้ภาษาละตินและลงปัจจัย -eae สำหรับพืช โครมาลวีโอลาตา ฟังไจ และแบคทีเรีย ส่วนอาณาจักรสัตว์ ลงปัจจัย -ini เช่น ตระกูลย่อยของส้ม (Aurantioideae) แบ่งออกเป็น 2 เผ่า คือ Citreae และ Clauseneae
# โทเรย์แอร์โรส์ (ทีมวอลเลย์บอลชาย)
โทเรย์แอร์โรส์  เป็นสโมสรวอลเลย์บอลชายตั้งอยู่ในเมืองชิมะ, จังหวัดชิซูโอกะ ประเทศญี่ปุ่น ทีมนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทข้ามชาติโทเรย์อินดัสตรีส์

เกียรติประวัติ
วี.ลีก/วี.พรีเมียร์
ชนะเลิศ (2 สมัย): 2004-05, 2008-09, 2016-17
รองชนะเลิศ (6): 1998-99, 1999-00, 2001-02, 2006-07, 2007-08 และ 2011-12
คุโระวะชิกิออลเจแปนวอลเลย์บอลแชมเปียนชิพ
ชนะเลิศ (6 สมัย): 1961, 1963, 2002, 2005, 2006 และ 2011
รองชนะเลิศ (4): 1953, 1959, 2004 and 2009
ถ้วยพระราชทานสมเด็จพระจักรพรรดินี
ชนะเลิศ (2 สมัย): 2008 และ 2013
รองชนะเลิศ (1): 2012

ผลการแข่งขันลีก
 ชนะเลิศ  รองชนะเลิศ

ลีกอันดับที่จำนวนทีมแมตช์ชนะแพ้วี.ลีก1 (ฤดูกาล 1994-95) 4  8  21156 2 (ฤดูกาล 1995-96) 5  8  211110 3 (ฤดูกาล 1996-97) 6  8  211011 4 (ฤดูกาล 1997-98) 7  8  21516 5 (ฤดูกาล 1998-99) รองชนะเลิศ  10  18135 6 (ฤดูกาล 1999-00) รองชนะเลิศ  10  18126 7 (ฤดูกาล 2000-01) 3  10  18135 8 (ฤดูกาล 2001-02)รองชนะเลิศ 10  18144 9 (ฤดูกาล 2002-03) 5  8  21129 10 (ฤดูกาล 2003-04) 7  8  211011 11 (ฤดูกาล 2004-05)ชนะเลิศ 8  28253 12 (ฤดูกาล 2005-06)6 8  281513 วี・พรีเมียร์ฤดูกาล 2006-07รองชนะเลิศ 8  28226 ฤดูกาล 2007-08รองชนะเลิศ 8  281711 ฤดูกาล 2008-09 ชนะเลิศ  8  28207 ฤดูกาล 2009-10 3  8  28199ฤดูกาล 2010-11 3  8  24159ฤดูกาล 2011-12 รองชนะเลิศ  8  21192ฤดูกาล 2012-13 3  8  281711ฤดูกาล 2013-14 4  8  281513ฤดูกาล 2014-157821813ฤดูกาล 2015-163821138ฤดูกาล 2016-17ชนะเลิศ821156ฤดูกาล 2017-184821147วี.ลีก ดิวิชัน 1ฤดูกาล 2018–193 10  342014ฤดูกาล 2019–206 10  271215ฤดูกาล 2020–215 10 331716ฤดูกาล 2021–224 10 362511

นักวอลเลย์บอลในอดีต
  รอยด์ บอล (ค.ศ. 1996-1999)
  ปาเวล อับราโม (ค.ศ. 2003-2005)
  วลาดิเมีย นีโคลา (ค.ศ. 2006-2007)
  เดยัน บอจอวิช (ค.ศ. 2008-2015)

แหล่งข้อมูลอื่น
 東レ・アローズ男子バレーボールチーム
 Vリーグ - チーム概要
# พับเม็ดเซ็นทรัล
พับเม็ดเซ็นทรัล (PubMed Central; ตัวย่อ PMC) เป็นฐานข้อมูลที่ใช้เก็บบทความทางวิชาการฉบับเต็ม  ที่สามารถเข้าถึงได้เป็นสาธารณะโดยไม่เสียค่าใช้จ่าย เป็นบทความซึ่งได้รับการตีพิมพ์เผยแพร่ในวารสารเกี่ยวกับชีวการแพทย์ (biomedical) และวิทยาศาสตร์ชีวภาพ (life sciences) โดยเป็นฐานข้อมูลเพื่องานวิจัยที่สำคัญฐานหนึ่งที่พัฒนาโดยศูนย์ข้อมูลเทคโนโลยีชีวภาพแห่งชาติ  (National Center of Biotechnology Information; NCBI) ซึ่งเป็นส่วนหนึ่งของสถาบันสุขภาพแห่งชาติ (สหรัฐอเมริกา) (National Institute of Health; NIH) 

ข้อมูลใน PMC ไม่ได้มีแต่ข้อความในเอกสารเท่านั้น แต่จะมีการสร้างดัชนีและการเปลี่ยนรูปแบบของข้อความ  
เพื่อประกอบข้อความกับเมทาเดตา, ศัพท์การแพทย์ที่มีลิงก์ทางภววิทยา (medical ontologies), และตัวระบุเฉพาะ (unique identifiers) ที่เพิ่มคุณค่าให้กับบทความโดยมีโครงสร้างเป็น XMLBeck, Jeff. Report from the Field: PubMed Central, an XML-based Archive of Life Sciences Journal Articles. 

เนื้อหาที่บรรจุอยู่ใน PMC สามารถเชื่อมโยงไปยังฐานข้อมูลอื่น ๆ ของ NCBI และสามารถเข้าถึงได้โดยระบบค้นหาและค้นคืน Entrez (เป็นเครื่องมือการค้นหา ของ NCBI) 
ซึ่งเพิ่มประสิทธิภาพการค้นหา  การอ่าน  และการต่อยอดคลังความรู้ทางชีวการแพทย์นี้  ให้แก่สาธารณชนNCBI Handbook: PubMed Central. Chris Maloney, Ed Sequeira, Christopher Kelly, Rebecca Orris, and Jeffrey Beck Dec 2013

PMCID
PMCID  ย่อมาจาก PubMed Central identifier เป็นรหัสสำหรับระบุเอกสารที่ตีพิมพ์ในฐานข้อมูลของ PubMed Central คล้ายกับ PMID ซึ่งใช้ระบุเอกสารที่อยู่ในฐานข้อมูลพับเมด PMCID ประกอบด้วยตัวอักษร PMC และตามด้วยตัวเลขเจ็ดหลัก

เชิงอรรถและอ้างอิง

แหล่งข้อมูลอื่น
เว็บไซต์หลัก (PubMed Central) 
PubMed Central FAQ
National Institutes of Health Submission System (NIHMS) 
NIH Public Access Policy